2017. gada 13. jūnijā Noteikumi Nr. 318

Rīgā (prot. Nr. 30  12. §)

**Grozījumi Ministru kabineta 2015. gada 17. marta noteikumos Nr. 130 "Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 3. un 15. punktu

Izdarīt Ministru kabineta 2015. gada 17. marta noteikumos Nr. 130 "Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā" (Latvijas Vēstnesis, 2015, 62. nr.; 2016, 204. nr.; 2017, 64. nr.) šādus grozījumus:

1. Izteikt 13.1.1. apakšpunktu šādā redakcijā:

"13.1.1. finansējuma saņēmējs plāno to izmantot projekta personāla atlīdzības izdevumiem un netiešajām izmaksām, ja tām piemēro netiešo izmaksu vienoto likmi;".

2. Izteikt 35. punktu šādā redakcijā:

"35. Maksājuma pieteikumu grāmatvedības gada ietvaros regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 2. panta 29. punkta izpratnē sertifikācijas iestāde iesniedz Eiropas Komisijā, izmantojot regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 74. panta 4. punktā minēto elektronisko datu apmaiņas sistēmu, vismaz četras reizes gadā. Sertifikācijas iestāde savstarpēji vienojas ar vadošo iestādi, sadarbības iestādi un revīzijas iestādi par termiņiem, kādos maksājuma pieteikumi iesniedzami Eiropas Komisijā, un izdevumu periodu, ņemot vērā regulas Nr. 1303/2013 135. panta 1. punktā minēto iespēju kārtējā grāmatvedības gada izdevumus deklarēt nākamajos grāmatvedības gados."

3. Svītrot 36. un 37. punktu.

4. Izteikt 38. punktu šādā redakcijā:

"38. Sertifikācijas iestāde kontu slēgumu par iepriekšējo grāmatvedības gadu sagatavo un iesniedz revīzijas iestādei līdz kārtējā gada 31. decembrim. Atbilstoši revīzijas iestādes sniegtajiem komentāriem sertifikācijas iestāde kontu slēgumu precizē unprecizēto kontu slēgumu regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 74. panta 4. punktā minētajā elektronisko datu apmaiņas sistēmā elektroniski parakstatermiņā, par kuru savstarpēji vienojas ar vadošo iestādi un revīzijas iestādi. Vadošā iestāde kontu slēgumu, pārvaldības deklarāciju, galīgo revīzijas ziņojumu un veikto kontroļu gada kopsavilkumu, kā arī revīzijas iestādes atzinumu iesniedz Eiropas Komisijā, izmantojot regulas Nr. 1303/2013 74. panta 4. punktā minēto elektronisko datu apmaiņas sistēmu, līdz nākamā gada 15. februārim."

5. Svītrot 40. punktu.

Ministru prezidents Māris Kučinskis

Finanšu ministre Dana Reizniece-Ozola